***နီၣ်ထိၣ်လၢကဒိးန့ၢ်ဘၣ် New York ကီၢ်စဲၣ် တၢ်သ့ကျိာ်ခံကျိာ်တၢ်စဲပနီၣ် (NYSSB)***

1. ကၠိဖိလၢသးအိၣ်ဒိးန့ၢ်ဘၣ် NYSSB အံၤကဘၣ်မၤလၢပှဲၤ ဖျိကၠိအတၢ်လိၣ်ဘၣ်ခဲလၢာ် ဃုာ်ဒီး NYS ကၠိကမံးတံာ်မိၢ်ပှၢ် တီၤဒိၣ်လံာ်အုၣ်သး\*,
2. လၢတၢ်လိၣ်ဘၣ်အစှၤကတၢၢ်လၢထးအမဲာ်ညါ, ကၠိဖိလၢအသးအိၣ်ဒိးန့ၢ်ဘၣ် NYSSB အံၤ ကဘၣ်ဒိးန့ၢ်ဘၣ်အမး သၢ (3) မး လၢအဲကလံးကျိာ်တၢ်ပာ်ပနီၣ် ဒီးသၢ (3) မး လၢဟီၣ်ခိၣ်ဒီဖျၢၣ်ကျိာ်တကျိာ်တၢ်ပာ်ပနီၣ်န့ၣ်လီၤ.

|  |  |  |  |
| --- | --- | --- | --- |
| နီၣ်ထိၣ်လၢတၢ်ပာ်ဖျါထီၣ် အဲကလံးကျိာ်တၢ်သ့တၢ်ဘၣ် | အမး  အလုၢ်အပှ့ၤ | နီၣ်ထိၣ်လၢတၢ်ပာ်ဖျါထီၣ် ဟီၣ်ခိၣ်ဒီဖျၢၣ်ကျိာ်တကျိာ် တၢ်သ့တၢ်ဘၣ် | အမး  အလုၢ်အပှ့ၤ |
| 1A. ဒိးန့ၢ်ဘၣ် အဲကလံးကျိာ်ဂ့ၢ်ကျိၤပီညါ အမး 80 မ့တမ့ၢ် အါန့ၢ်အန့ၢ် ဖဲ NYS ကၠိကမံးတံာ်မိၢ်ပှၢ် တၢ်ဒိးစဲးအပူၤ\*\*  မ့တမ့ၢ်  ပှၤမၤလိအဲကလံးကျိာ် (ELLs) တၢ်ဒိးစဲး 75 မး မ့တမ့ၢ် အါန့ၢ်အန့ၢ် ဖဲကၠိကမံးတံာ်မိၢ်ပှၢ် တၢ်ဒိးစဲးခံဘျီ လၢတမ့ၢ်အဲကလံးကျိာ်\*\*, လၢတအိၣ်ဒီးတၢ်ကျိာ်ထံ. | 1 | **2A.**  **မၤလၢပှဲၤ** Checkpoint C **ပတီၢ် ဟီၣ်ခိၣ်ဒီဖျၢၣ် ကျိာ်တၢ်မၤလိ, ဃုာ်ဒီးအမး** 85 **မး မ့တမ့ၢ် အါန့ၢ်အန့ၢ်, မ့တမ့ၢ် အမးလၢတၢ်ထိၣ်သတြီၤအီၤသ့ ခီဖျိတၢ်စူးကါ တၢ်ဟ့ၣ်အမးအကျိၤအကျဲအဂၤတခါ လၢအဘၣ် တၢ်ပာ်ပနီၣ်ဃာ်အီၤ ခီဖျိ ကီၢ်ရ့ၣ် ဒီးဘၣ်တၢ်အၢၣ်လီၤ တူၢ်လိာ်အီၤ ခီဖျိပှၤလၢဘၣ်တၢ်ဟ့ၣ်မူဟ့ၣ်ဒါအီၤ, လၢအလဲၤသးတပူၤဃီဒီး** Checkpoint C **အတၢ်ပာ်ပတီၢ် တဖၣ်.** | 1 |
| 1B. ELLs ဒိးန့ၢ်ဘၣ်အမးခဲလၢာ်ပာ်ဖှိၣ် 290 မ့တမ့ၢ် ဂ့ၤန့ၢ်ဒံး New York ကီၢ်စဲၣ် အဲကလံးကျိာ် ဒ်အမ့ၢ်ကျိာ်ခံကျိာ်တကျိာ် အတၢ်မၤလိန့ၢ်တၢ် တၢ်ဒိးစဲး (NYSESLAT) ဖဲ 9-12 တီၤတဖၣ်အပူၤ. | 1 | **2B.** **ဟ့ၣ်လီၤလံာ်ကွဲးနီၣ်တဖၣ် လၢကၠိလၢအိၣ်လၢ ကီၢ်အမဲရကၤအချၢ လၢအနဲၣ်ဖျါထီၣ် တၢ်သိၣ်လိ လၢကၠိဖိအဟံၣ်**/**နီၢ်ကစၢ်ကျိာ် အစှၤကတၢၢ် သၢနံၣ် ဖဲ** 8 **တီၤ ဒီးဆူညါ ဃုာ်ဒီးအမးတၢ်ထိၣ်ဃူ** B **မ့တမ့ၢ် အါန့ၢ်အန့ၢ်.** | 1 |
| 1C. မၤလၢပှဲၤ 11 တီၤ ဒီး 12 တီၤ ELA တၢ်မၤလိခဲလၢာ် ဃုာ်ဒီး အမးတၢ်ထိၣ်ဃူ 85 မး မ့တမ့ၢ် အါန့ၢ်အန့ၢ် မ့တမ့ၢ် အမးလၢတၢ်ထိၣ်သတြီၤအီၤသ့ ခီဖျိတၢ်စူးကါ အမးတၢ်ရဲၣ်တၢ်ကျဲၤအဂၤ လၢအဘၣ်တၢ်ဒုးအိၣ်ထီၣ်အီၤ ခီဖျိကီၢ်ရ့ၣ် ဒီးဘၣ်တၢ်အၢၣ်လီၤတူၢ်လိာ်အီၤ ခီဖျိ ပှၤလၢဘၣ်တၢ်ဟ့ၣ်မူဟ့ၣ်ဒါအီၤ. | 1 | **2C.** **လၢကၠိဖိလၢအဆဲးလီၤမံၤဖဲ ကျိာ်ခံကျိာ် တၢ်ကူၣ်ဘၣ်ကူၣ်သ့ အတၢ်ရဲၣ်တၢ်ကျဲၤအဂီၢ်, မၤလၢပှဲၤ နီၢ်ကစၢ်ကျိာ်ပီညါ (**HLA**) တၢ်မၤလိ လၢတၢ်လိၣ်ဘၣ်အီၤ ခဲလၢာ် ဃုာ်ဒီးအမး 85 မ့တမ့ၢ် အါန့ၢ်အန့ၢ် မ့တမ့ၢ် အမးလၢ တၢ်ထိၣ်သတြီၤအီၤသ့ ခီဖျိတၢ်စူးကါ တၢ်ဟ့ၣ်အမး အတၢ်ရဲၣ်တၢ်ကျဲၤအဂၤ လၢအဘၣ်တၢ်ပာ်ပနီၣ်ဃာ်အီၤ ခီဖျိ ကီၢ်ရ့ၣ် ဒီးဘၣ်တၢ်အၢၣ်လီၤတူၢ်လိာ်ဘၣ်အီၤ ခီဖျိပှၤလၢဘၣ်တၢ်ဟ့ၣ်မူဟ့ၣ်ဒါအီၤန့ၣ်လီၤ.** | 1 |
| 1D. ဒိးန့ၢ်အမးဖဲတၢ်သ့တၢ်ဘၣ်အပတီၢ် ဖဲအဲးကလံးကျိာ်တၢ်ဒိးစဲး လၢတၢ်အၢၣ်လီၤတူၢ်လိာ်အီၤ (ကွၢ်ဖဲ "အဲကလံးကျိာ်တၢ်ဒိးစဲးလၢတၢ်အၢၣ်လီၤတူၢ်လိာ်အီၤ" ဖဲကဘျံးပၤ 49.) | 1 | **2D.**  **အမးဖဲတၢ်သ့တၢ်ဘၣ်ပတီၢ် လၢ** Checkpoint C **ဟီၣ်ခိၣ်ဒီဖျၢၣ်ကျိာ်တၢ်မၤကွၢ် လၢတၢ်ပာ်ပနီၣ်ဃာ်အီၤ (ကွၢ်ဖဲ "** Checkpoint C **ဟီၣ်ခိၣ်ဒီဖျၢၣ်ကျိာ်တၢ်မၤကွၢ်တဖၣ် ဒီးအမးအစှၤကတၢၢ်" ဖဲကဘျံးပၤ** 50-52.) | 1 |
| 1E. ပာ်ဖျါထီၣ် တၢ်တိာ်ကျဲၤလၢတုၤထီၣ်ဘး ဆူအပတီၢ် လၢအတုၤထီၣ်ဘးဒီး တၢ်ကတိၤ, တၢ်ဒိကနၣ်, တၢ်ဖး ဒီးတၢ်ကွဲးအနီၣ်ထိၣ် လၢအဘၣ် တၢ်ဒုးအိၣ်ထီၣ်ပာ်အီၤ ခီဖျိ ကီၢ်ရ့ၣ် NYS တၢ်သ့ကျိာ်ခံကျိာ် တၢ်စဲပနီၣ်ကမံးတံာ် (NYS Seal of Biliteracy Committee) ဆူပှၤကွၢ်ထံသမံသမိးတၢ်ဖိကရူၢ်အအိၣ် ဃုာ်ဒီးအဲကလံးကျိာ်တၢ်သ့တၢ်ဘၣ်. | 2 | 2E. ပာ်ဖျါထီၣ် တၢ်တိာ်ကျဲၤလၢတုၤထီၣ်ဘး ဆူအပတီၢ် လၢတုၤထီၣ်ဘးဒီးတၢ်ပနီၣ်လၢ တၢ်ကတိၤ, တၢ်ဒိကနၣ်, တၢ်ဖးလံာ်, ဒီးတၢ်ကွဲးလံာ် လၢအဘၣ်တၢ်ဒုးအိၣ်ထီအီၤ ခီဖျိ ကီၢ်ရ့ၣ် NYS တၢ်သ့ကျိာ်ခံကျိာ် တၢ်စဲပနီၣ်ကမံးတံာ် (NYS Seal of Biliteracy Committee) ဒီးလၢအဘၣ်လိာ်သးဒီး Checkpoint တၢ်မၤလိအတၢ်ပာ်ပတီၢ် ဆူပှၤကွၢ်ထွဲသမံသမိးတၢ်ကရူၢ်အအိၣ် ဃုာ်ဒီးတၢ်သ့တၢ်ဘၣ်လၢ ကျိာ်လၢတၢ်ပာ်ပနီၣ်ဃာ်အီၤ. | 2 |

တၢ်ဒိးစဲးအတၢ်မၤစၢၤ လၢဘၣ်တၢ်ဟ့ၣ်ကူၣ်ဟ့ၣ်ဖးအီၤ ဖဲပှၤနီၢ်တဂၤစုာ်စုာ်တၢ်ကူၣ်ဘၣ်ကူၣ်သ့အတၢ်ရဲၣ်တၢ်ကျဲၤ (IEP) အပူၤ မ့တမ့ၢ် သဲစးတၢ်နီၤဖး 504 တၢ်ဒိးစဲးအတၢ်မၤစၢၤတၢ်ရဲၣ်တၢ်ကျဲၤအံၤ တၢ်ကဘၣ်ဟ့ၣ်လီၤအီၤ လၢကီၢ်စဲၣ် ဒီးကီၢ်ရ့ၣ်ဒီတဘ့ၣ် တၢ်ဒိးစဲးမၤကွၢ်ခဲလၢာ် လၢအဘၣ်တၢ်ဒုးဒိးစဲး ကၠိဖိလၢအိၣ်ဒီးက့ကွဲၣ် ဒ်ကီၢ်စဲၣ်သနူအိၣ်ဝဲအသိးန့ၣ်လီၤ. ကၠိဖိလၢ အိၣ်ဒီးက့ကွဲၣ် သ့ၣ်တဖၣ်အံၤ ကြၢးဒိးန့ၢ်ဘၣ်စ့ၢ်ကီး တၢ်ဒိးစဲးအတၢ်မၤစၢၤ လၢ Checkpoint C ဟီၣ်ခိၣ်ဒီဖျၢၣ်ကျိာ်တၢ်ဒိးစဲးတဖၣ် ဒ်တၢ်ဟ့ၣ်ပျဲအီၤအသိးန့ၣ်လီၤ.

\*ကၠိဖိလၢကၠိပူၤတဖၣ် လၢအအိၣ်ဒီး တၢ်ဖျိကၠိအကျိၤအကျဲအဂၤ လၢအဘၣ်တၢ်အၢၣ်လီၤတူၢ်လိာ်ပာ်အီၤ ခီဖျိပှၤလၢ ဘၣ်တၢ်ဟ့ၣ်မူဟ့ၣ်ဒါအီၤအံၤ တၢ်ကပာ်အီၤ ဒ်ကၠိအနီၣ်ထိၣ်အသိးန့ၣ်လီၤ.

\*\*ဆူညါတၢ်ဂ့ၢ်တၢ်ကျိၤဘၣ်ဃး တၢ်ပျဲပူၤလၢတၢ်ဒိးစဲးတဖၣ်အဂီၢ်, ကွၢ်ဖဲ တၢ်သံကွၢ် 72-73, 91-92 တက့ၢ်.